વિજલપોર રેલવે ઓવરબ્રિજની પ્લાનિંગ સહિત કામગીરીની શરૂઆત 2010-11માં થઈ હતી. પ્લાનિંગ માટે કન્સલ્ટન્ટની નિમણૂક કરાઈ હતી. સરકારે નાણાંની ફાળવણી પણ કરી હતી. કામગીરી પાલિકાને સોંપાયા બાદ પાલિકાએ રેલવે તંત્ર સાથે ડિઝાઈનની કામગીરી હાથ ધરી હતી. ઓવરબ્રિજની જે ડિઝાઈન અને પ્લાનિંગ થયું તે અંતર્ગત વિજલપોરમાં પૂર્વ-પશ્ચિમ બંને બાજુ મળી 100 મિલકતો ઓવરબ્રિજ આડે આવ્યાનું જણાયું હતું. પાલિકાએ મિલકતધારકોને નોટિસ આપી હતી. જોકે ત્યારબાદ બ્રિજ માટે જમીન મેળવવાનું કામ થઈ શક્યું હતું. થોડા સમય અગાઉ સરકારે ઓવરબ્રિજની કામગીરી પાલિકા પાસેથી લઈ નેશનલ હાઈવેને સોંપી છે. નેશનલ હાઈવેએ ઓવરબ્રિજની કામગીરી હાથ ઉપર લીધી છે પરંતુ ઓવરબ્રિજ માટે ખુલ્લી જમીન મેળવવા જરૂરી સંપાદન યા દબાણ હટાવવાનું કામ પાલિકાને સોંપ્યું છે.